**VILJANDIMAA ARENGUSTRATEEGIA 2035+ JA TEGEVUSKAVA ÜLEVAATAMISE**

**KOOSOLEKU KOKKUVÕTE**

Viljandimaa Omavalitsute Liidu kontor 19.oktoober 2020

Koosoleku algus kell 13.00

Koosoleku lõpp kell 14:00

Juhatas Mati Toomsalu, Viljandimaa Omavalitsuste Liidu tegevdirektor

Protokollis Krista Ojamäe, Viljandimaa Omavalitsuste Liidu juhiabi-nõunik

Osalejate allkirjaleht lisatud protokolli juurde (ühel lehel)

Päevakorras

**Viljandimaa arengustrateegia 2035+ ja tegevuskava ülevaatamise**

Mati Toomsalu – Viljandimaa arengukava tegevuskava muutmiseks on saatnud ettepanekud:

Viljandimaa Arenduskeskus

Eesti Rahva Muuseum

Viljandimaa kultuuritöötajad

Viljandi Kultuuriakadeemia

Olustvere Teenindus- ja Maamajanduskool

Politsei

Polli Aiandusuuringute Keskus

Viljandi vallavalitsus

Viljandi linnavalitsus

Mulgi vallavalitsus

Põhja-Sakala vallavalitus

Lisaks täna üle vaadatavatele ettepanekutele palun ka kõigi omavalitsuste esindajate arvamust, kuidas tegevuskavaga edasi minna volikogudesse ning milline võiks olla volikogudele esitatav eelnõu juriidiline tekst.

Mihkel Servinski – Viljandi maakonna arengustrateegia 2035+ tegevuskavas on hetkel sinise värviga tekst tegevuskavas olemasolev, kõik teistes värvitoonides on lisad ja muudatusettepanekud

Keskendutakse lisandunud ettepanekutele punktide kaupa.

Punkt 1.1.2.3 – loomemajanduse kompetentsikeskuse arendamine – täpsustada Kultuuriakadeemia esindajaga, kas ja mis variandis see punkt peab tegevuskavas sees olema (Kontakt: Reevo Maidla)

Punkt 1.5.4 – õpilaskodu rajamine Viljandi linna välja võtta, Viljandi linna ettepanek

Punkt 4.1.7 teedevõrgu kvaliteedi tõstmin - ei leidnud enam konkreetset dokumenti, millele suunatud

Reet Alev – küsimus hoopis kergliiklusteede kohta?

Mati Toomsalu – eelmisel nädalal oli maakonna liikluskomisjoni koosolek, kus Maanteeameti esindaja andis lootust, et kergliiklusteede kohta võib tulla eraldi toetusprogramm

Punkt 4.1.18 A.Kitzbergi nimeline Gümnaasiumi ujuja ja spordikompleksi rekonstrueerimine. See on olemasolevas tegevuskavas tänaseks valmis objektide ning tõsta nimekirja etteotsa.

Reet Alev - Jalg- ja tõukeratta ringlussüsteemi arendamine, ettepanek oleks täiendavalt lisada. Võiks ka näiteks maakondliult edaspidi arutada kas midagi ühiselt teha

Mati Toomsalu– ettepanek käesoleva nädala jooksul omavalitsustel täiendatud tegevuskava üle vaadata.

**OTSUSTATI:**

1. Lisada tegevuskavasse Polli Aiandusuuringute Keskuse ettepanekud
2. Sultsi-Oti tee mustkatte alla viimine – täiendada, et see mitut omavalitsust läbiv objekt
3. Paluda omavalitsustel hiljemalt 26.oktoobriks tegevuskava üle vaadata ja kõigist muudatustest/parandustest teada anda omavalitsusliitu
4. Vaadata tegevuskavas objektide tähtsuse järjekord üle
5. Paluda Viljandi valla juristi(de) kaasabi volikogudele esitatava otsuse eelnõu koostamiseks, mille teksti saadame kõigile omavalitsustele
6. Tutvustada 30.oktoobri omavalitsusliidu vanemate kogus Viljandi maakonna arengustrateegia 2035+ tegevuskava ja projekti edasist käiku.
7. Võtta eesmärgiks, et omavalitsused saaksid võimaluse korral esitada novembrikuu volikogudesse arengustrateegia 2035+ tegevuskava projekt.

Lisa:

1. Polli Aiandusuuringute Keskuse ettepanekud
2. Osalejate allkirjaleht

Krista Ojamäe  
Kokkuvõtte koostaja